Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: államtitkárok jogállásáról szóló 2006. évi LVII. törvény (a továbbiakban: Tv.) 32. §-
Paragraph Index: 1569

6. Munkabizottságok A miniszter feladat- és hatáskörébe tartozó vagy azt érintő egyes, meghatározott feladatok ellátására (döntés-előkészítés, javaslattétel, szervezés, koordináció stb.) a minisztériumban a következő munkabizottságok működnek: 1) Stratégiai Előkészítő Bizottság Fő feladata a Stratégiai Értekezlet feladatkörébe tartozó kérdések előzetes megtárgyalása, illetve a Stratégiai Értekezlet számára előterjesztések készítése. A Stratégiai Előkészítő Bizottság vezetője a Stratégiai Főosztály vezetője, állandó tagjai az államtitkárság, a szakállamtitkárságok, a Miniszteri Kabinet és a Stratégiai Főosztály egy-egy képviselője. A Stratégiai Előkészítő Bizottság üléseire a Bizottság vezetője meghívhatja a főosztályok képviselőit, illetve a tárgyalt napirend szakértőit. A Bizottság szükség szerint ülésezik, az üléseket a Stratégiai Főosztály szervezi. 2) Tulajdonosi és Intézmény-felügyeleti Bizottság A Tulajdonosi és Intézmény-felügyeleti Bizottság vezetője a Vagyongazdálkodási Főosztály vezetője, állandó tagjai a Vagyongazdálkodási Főosztály, a Jogi és Koordinációs Főosztály, a Humánpolitikai Főosztály és a Miniszteri Kabinet vezetője vagy az általuk kijelölt köztisztviselő. A Bizottság üléseire a tárgyalt témáktól függően más is meghívható. A Tulajdonosi és Intézmény-felügyeleti Bizottság kizárólagos hatásköre - a társaságokkal – kivétel a Magyar Fejlesztési Bank Rt. (a továbbiakban: MFB Rt. és az MFB Rt. cégcsoportba tartozó társaságok – kapcsolatosan kiadni 2006/94. szám tervezett tulajdonosi határozatok és a közgyűlésen, taggyűlésen való részvételre feljogosító mandátumok, valamint - a 4. mellékletben felsorolt valamennyi költségvetési intézmény vonatkozásában kiadni tervezett intézmény-felügyeleti jogkörben előkészített határozatoknak – így különösen szervezeti döntések elrendelésének, személyi kérdések (a költségvetési szerv vezetőjének kinevezése, felmentése, részére jutalom kifizetésének engedélyezése), az Igazgatás kivételével a létszámok jóváhagyása, létszámváltozások elrendelése, elemi költségvetés jóváhagyása, elemi beszámolók elfogadása, az intézmény szervezeti és működési szabályzatának jóváhagyása – valamint a Kormány részére szóló javaslatok megtárgyalása, illetve – a szakállamtitkárok TIB ülést megelőzően kialakított véleményének figyelembevételével – miniszteri jóváhagyásra történő előkészítése. A Tulajdonosi és Intézmény-felügyeleti Bizottság ügyrendjét a miniszter hagyja jóvá. 3) Közbeszerzési Bizottság A Közbeszerzési Bizottság működéséről a minisztérium és a GKM Gazdasági Igazgatóság beszerzéseinek bonyolításáról szóló miniszteri utasítás rendelkezik. 4) Kijelölési Bizottság A Kijelölési Bizottság a műszaki termékek megfelelőségét vizsgáló, ellenőrző és tanúsító szervezetek kijelölésének részletes szabályairól szóló 4/1999. (II. 24.) GM rendelet 3. §-ának (2) bekezdése alapján működik. 5) Kijelölési Bizottság II. A Kijelölési Bizottság az egyes hírközlési és informatikai termékek megfelelőségét vizsgáló vagy ellenőrző, illetőleg tanúsító szervezetek kijelölésének részletes

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes